CELEX: 32007R0757
Language: hr
Date: 2007-06-29 00:00:00
Title: Uredba Komisije (EZ) br. 757/2007 od 29. lipnja 2007. o trajnom odobrenju određenih dodataka hrani za životinje  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               87
            
         32007R0757
   
               L 172/43
            
            
               SLUŽBENI LIST EUROPSKE UNIJE
            
            
               29.06.2007.
            
         
      UREDBA KOMISIJE (EZ) br. 757/2007
   od 29. lipnja 2007.
   o trajnom odobrenju određenih dodataka hrani za životinje
   (Tekst značajan za EGP)
   KOMISIJA EUROPSKIH ZAJEDNICA
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezine članke 3.i 9.d stavak 1.,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (2), a posebno njezin članak 25.,
   budući da:
   
               (1)
            
            
               Uredbom (EZ) br. 1831/2003 predviđa se odobrenje dodataka hrani za životinje za korištenje u hranidbi životinja.
            
         
               (2)
            
            
               Člankom 25. Uredbe (EZ) br. 1831/2003 utvrđuju se prijelazne mjere za zahtjeve za odobrenje dodataka hrani za životinje podnesene u skladu s Direktivom 70/524/EEZ prije datuma primjene Uredbe (EZ) br. 1831/2003.
            
         
               (3)
            
            
               Zahtjevi za odobrenje dodataka hrani za životinje navedenih u prilozima ovoj Uredbi podneseni su prije datuma primjene Uredbe (EZ) br. 1831/2003.
            
         
               (4)
            
            
               Početni komentari o navedenim zahtjevima, kako je predviđeno člankom 4. stavkom 4. Direktive 70/524/EEZ, proslijeđeni su Komisiji prije datuma primjene Uredbe (EZ) br. 1831/2003. S tim zahtjevima stoga treba nastaviti postupati u skladu s člankom 4. Direktive 70/524/EEZ.
            
         
               (5)
            
            
               Dostavljeni su podaci kojima se potkrepljuje zahtjev za odobrenje bez vremenskog ograničenja pripravka konzervansa natrijevog benzoata, propionske kiseline i natrijevog propionata za tovna goveda. Dana 18. listopada 2006. Europska agencija za sigurnost hrane dostavila je mišljenje o sigurnosti i učinkovitosti navedenog pripravka. Procjena pokazuje da su zadovoljeni uvjeti za takvo odobrenje, utvrđeni u članku 3.a Direktive 70/524/EEZ. Sukladno tome, korištenje navedenog pripravka kako je definirano u Prilogu I. ovoj Uredbi, treba odobriti bez vremenskog ograničenja.
            
         
               (6)
            
            
               Korištenje pripravka benzojeve kiseline bilo je privremeno odobreno prvi put za svinje za tov Uredbom Komisije (EZ) br. 877/2003 (3). Dostavljeni su novi podaci kojima se potkrepljuje zahtjev za odobrenje bez vremenskog ograničenja navedenog pripravka za svinje za tov. Procjena pokazuje da su zadovoljeni uvjeti za takvo odobrenje, utvrđeni u članku 3.a Direktive 70/524/EEZ. Sukladno tome, korištenje navedenog pripravka kako je definirano u Prilogu II. ovoj Uredbi, trebalo bi odobriti bez vremenskog ograničenja.
            
         
               (7)
            
            
               Procjena navedenih zahtjeva pokazuje da je potrebno zahtijevati određene postupke za zaštitu radnika od izlaganja dodacima hrani za životinje navedenim u prilozima. Takva bi zaštita trebala biti osigurana primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (4).
            
         
               (8)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak koji pripada funkcionalnoj skupini „Konzervansi”, kako je definirano u Prilogu I., odobren je bez vremenskog ograničenja kao dodatak hrani za životinje u hranidbi životinja pod uvjetima utvrđenim u navedenom Prilogu.
   Članak 2.
   Pripravak koji pripada funkcionalnoj skupini „Regulatori kiselosti”, kako je definirano u Prilogu II., odobren je bez vremenskog ograničenja kao dodatak hrani za životinje u hranidbi životinja pod uvjetima utvrđenim u navedenom Prilogu.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. lipnja 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 270, 14.12.1970., str. 1. Direktiva kako je zadnje izmijenjena Uredbom Komisije (EZ) br. 1800/2004 (SL L 317, 16.10.2004., str. 37.).
   
      (2)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (3)  SL L 126, 22.5.2003., str. 24.
   
      (4)  SL L 183, 29.6.1989., str. 1. Direktiva kako je izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).
   PRILOG I.
   
               EZ br.
            
            
               Dodatak hrani za životinje
            
            
               Kemijska formula, opis
            
            
               Vrsta ili kategorija životinje
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               mg/kg žitarice
            
         
               
                  Konzervansi
               
            
         
               E700
            
            
               Natrijev benzoat 140 g/kg
               Propionska kiselina 370 g/kg
               Natrijev propionat 110 g/kg
            
            
               
                            
                        
                        
                           Sastav dodatka hrani za životinje:
                           Natrijev benzoat: 140 g/kg
                           Propionska kiselina: 370 g/kg
                           Natrijev propionat: 110 g/kg
                           Voda: 380 g/kg
                        
                     
                            
                        
                        
                           Aktivni sastojci:
                           Natrijev benzoat C7H502Na
                           Propionska kiselina C3H6O2
                           
                           Natrijev propionat C3H5O2Na
                        
                     
            
               Goveda za tov
            
            
               —
            
            
               3 000
            
            
               22 000
            
            
               Za konzerviranje žitarice sa sadržajem vlage većim od 15 %
            
            
               Bez vremenskog ograničenja
            
         PRILOG II.
   
               EZ br.
            
            
               Dodatak hrani za životinje
            
            
               Kemijska formula, opis
            
            
               Vrsta ili kategorija životinje
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               mg/kg potpune krmne smjese
            
         
               
                  Regulatori kiselosti
               
            
         
               E210
            
            
               Benzojeva kiselina
            
            
               C7H602
               
            
            
               Svinje za tov
            
            
               —
            
            
               5 000
            
            
               10 000
            
            
               Upute za korištenje moraju navesti sljedeće:
               
                            
                        
                        
                           „Dopunska krmna smjesa koja sadrži benzojevu kiselinu ne smije se davati svinjama za tov kao takva."
                        
                     
                            
                        
                        
                           „Za sigurnost korisnika: potrebno je poduzeti mjere kako bi se u najvećoj mogućoj mjeri smanjio nastanak prašine iz ovog dodatka hrani za životinje koja se može udahnuti. Stranice s podacima o sigurnosti materijala (MSDS) su raspoložive)."
                        
                     
            
               Bez vremenskog ograničenja